גנוב על הירח (זיכיון)

גנוב על הירח (באנגלית: Despicable Me, מילולית/תרגום חופשי:"נבזה שכמותי") הוא הזיכיון הראשון של אילומיניישן הפקות. הזיכיון כולל שישה סרטים באורך מלא, שישה סרטים קצרים וסחורת מרצ'נדייזינג גדולה נלוות. הזיכיון מצליח, והכנסותיו ברחבי העולם כולו מסתכמות ב-$5,454,933,433, מה שהופך אותו לזיכיון האנימציה הראשון ברווחיותו בהיסטוריה. ששת סרטי הקולנוע של הזיכיון הם "גנוב על הירח" (2010), "גנוב על המיניונים" (2013), "המיניונים" (2015), "גנוב על העולם" (2017), "המיניונים: עלייתו של גרו" (2022), "גנוב על החיים" (2024) ו"מיניונים ומפלצות" (2026).

סרטי הזיכיון
 גנוב על הירח (2010) 

הסרט עוקב אחר גרו, נבל-על אשר מאמץ שלוש ילדות יתומות – מרגו, אדית ואגנס – כדי לגנוב קרן מכווצת קטלנית מווקטור, נבל-על אחר אשר גונב את תהילתו של גרו, כאשר ברצון שניהם לגנוב את הירח.

הסרט יצא ב-9 ביולי 2010, והוא מהווה לסרט הראשון בזיכיון וכן לסרט הראשון של חברת אילומיניישן הפקות. הסרט בוים על ידי פייר קופין וכריס רנואד, אשר גם דיבבו את דמויות המיניונים, והוא התבסס על סיפור מקורי מאת סרחיו פבלוס. את דמותו של גרו דיבב בגרסה האנגלית סטיב קארל, ואוהד שחר בגרסה העברית; את דמויותיהן של מרגו, אדית ואגנס דיבבו בגרסה האנגלית מירנדה קוסגרוב, דנה גאייר ואלזי פישר בהתאמה, ובגרסה העברית נועה פלדמן, בר מינאלי ובר סביר בהתאמה; את דמותו של דוקטור נאפריו, עוזרו של גרו, דיבב בגרסה האנגלית ראסל בראנד, ובגרסה העברית אמנון וולף; ואת דמותו של ויקטור דיבב בגרסה האנגלית ג'ייסון סגל, ובגרסה העברית עידן אלתרמן. הסרט זכה לביקורות חיוביות, וכן להצלחה גדולה בקופות, כאשר הכנסותיו מסתכמות ב-$543,113,985 ברחבי העולם כולו.

 גנוב על המיניונים (2013) 

הסרט עוקב אחר גרו, לאחר שהוא פרש מחיי הרשע לטובת ניהול חיי משפחה תקינים בסיועם של המיניונים. לפתע, מגויס גרו לסוכנות בינלאומית נגד רשעים על מנת לעצור נבל אכזר, ולשם כך הוא חובר ללוסי ויילד, סוכנת חשאית מתחילה מהסוכנות הבינלאומית נגד רשעים. לוסי וגרו פוגשים באל מאצ'ו, נבל אכזר אשר מאיים לכבוש את העולם בעזרת מיניונים משועבדים.

הסרט יצא ב-3 ביולי 2013, והוא מהווה השני בזיכיון. גם סרט זה בוים על ידי פייר קופין וכריס רנואד, כאשר אלה המשיכו במקביל לדבב את דמויות המיניונים. סטיב קארל, מירנדה קוסגרוב, דנה גאייר, אלזי פישר וראסל בראנד, חזרו לדבב את גרו, מרגו, אדית, אגנס וד"ר נאפריו, בהתאמה. קריסטן ויג ובנג'מין בראט הצטרפו לצוות המדבבים הראשי של הסרט, בתור לוסי ויילד ואל מאצ'ו, בהתאמה. כמו קודמו, זכה הסרט לביקורות חיוביות, וכן להצלחה גדולה בקופות, כאשר הכנסותיו מסתכמות ב-$970,761,885 ברחבי העולם כולו.

 המיניונים (2015) 

הסרט עוקב אחר המיניונים, עוזריו של גרו, עוד לפני הגעתם לגרו ומציג את הדרך בה הגיעו אלה לגרו. לאחר כישלונות רבים בסיוע לרשעים, מחליטים המיניונים להתבודד באנטארקטיקה, ומתחילים לשקוע בדיכאון ושעמום עמוק. קווין, סטיוארט ובוב מחליטים לקחת את המושכות לידיהם, ויוצאים בחיפוש אחר רשע חדש לשרתו.

הסרט יצא ב-10 ביולי 2015, והוא מהווה ספין אוף לסרטי הזיכיון. את הסרט ביימו פייר קופין וקייל בלדה, כאשר את תסריטו כתב בריאן לינץ'. מלבד פייר קופין, אשר דיבב את דמויות המיניונים, בסרט דיבבו רונה פרומצ'נקו ומתי אטלס, בתפקיד סקרלט קטלנוביץ' והרב קטלנוביץ', זוג נשוי של נבלי-על.

"המיניונים" זכה להצלחה רבה, וגרף בקופות ברחבי העולם הכנסות של $1,018,901,000, שהביאו לדירוגו כסרט הרביעי המכניס ביותר של שנת 2015, הסרט העלילתי ה-22 בהכנסותיו בהיסטוריה, הסרט הראשון בהכנסותיו בזיכיון "גנוב על", וכן גם כסרט ההנפשה השלישי בהכנסותיו בהיסטוריה, והראשון שאינו בהפצת חברת וולט דיסני. על אף ההכנסות הגדולות, הסרט לא זכה לביקורות חיוביות.

 גנוב על העולם (2017) 

בסרט זה, גרו נכנס לתחרות בין אחים כאשר הוא מתמודד מול בלתזאר בראט, ילד כוכב לשעבר אשר גדל להיות אובססיבי בנוגע לדמות אותה שיחק בשנות ה-80'. כמו כן, גרו פוגש את אחיו התאום האבוד, דרו.

סטיב בורק, מנכ"ל חברת יוניברסל, אשר מפיצה את סרטי הזיכיון, אישר ב-2013 כי לזיכיון סרט שלישי בסדרה, מבלי להכליל את הספין-אוף "המיניונים", וכי הוא נמצא בתהליכי עבודה ראשוניים. בינואר 2014, הוכרז כי הסרט ייצא ב-30 ביוני 2017.

 המיניונים: עלייתו של גרו (2022) 

עלילת הסרט מספרת את הסיפור המקורי של המיניונים עם הבוס שלהם, גרו.

הסרט היה אמור לצאת לאקרנים ב-3 ביולי 2020 על ידי סרטי יוניברסל, אולם נדחה עקב התפרצות מגפת הקורונה. ב-1 באפריל, הסרט קיבל תאריך חדש, 2 ביולי 2021. ב-5 במרץ 2021, הסרט נדחה שוב ל-1 ביולי 2022 (כמעט שנה) על מנת למנוע תחרות עם הסרט "מהיר ועצבני 9" שיצא ב-25 ביוני 2021.
 גנוב על החיים (2024) 

הסרט מתמקד במשפחתו של גרו; הוא, לוסי, מרגו, אדית' ואגנס ובחור חדש: גרו ג'וניור, התינוק של גרו ולוסי, שמנסה לייסר את אביו, שרוצה רק לקבל אהבה מבנו התינוק. המשפחה נאלצת לצאת למנוסה עקב נבל על חדש-ישן בשם מקסים לה מאל, שברח מהכלא ומתכנן לנקום בגרו.

הסרט יצא לאקרנים ב-27 ביוני 2024, על ידי סרטי יוניברסל.

 מיניונים ומפלצות (2026) 

הסרט עתיד לצאת לאקרנים ב-1 ביולי 2026 ויביא עלילה שונה מהסרטים הקודמים בזיכיון.

 הכנסות הזיכיון 
הסרט הראשון בזיכיון, "גנוב על הירח", גרף בקופות ברחבי העולם $543,113,985, הסרט השני בזיכיון, "גנוב על המיניונים", גרף בקופות ברחבי העולם $970,761,885,, הספין אוף גרף בקופות ברחבי העולם $1,159,398,397,, הסרט השלישי גרף בקופות ברחבי העולם $1,034,799,409, הספין אוף השני גרף בקופות ברחבי העולם $893,568,815. והסרט הרביעי גרף בקופות ברחבי העולם $967,529,476 בסך הכל, הכנסות הזיכיון ברחבי העולם כולו עומדות על $5,454,933,433, מה שהופך אותו לזיכיון האנימציה הראשון ברווחיותו בהיסטוריה.
 סרט תאריך הפצה הכנסות דירוג הכנסות תקציב סימוכין בארצות הברית מחוץ לארצות הברית ברחבי העולם כולו בארצות הברית בעולם גנוב על הירח 9 ביולי 2010 $251,513,985 $291,600,000 $543,113,985 #78 #106 $69,000,000 גנוב על המיניונים 3 ביולי 2013 $368,061,265 $602,000,000 $970,761,885 #26 #20 $76,000,000 המיניונים 10 ביולי 2015 $336,045,770 $823,352,627 $1,159,398,397 #40 #23 $74,000,000 גנוב על העולם 30 ביוני 2017 $264,624,300 $770,175,109 $1,034,799,409 #26 #20 $76,000,000 המיניונים: עלייתו של גרו 1 ביולי 2022 $369,695,210 $569,933,000 $939,628,210 $80,000,000גנוב על החיים27 ביוני 2024 $361,004,205 $606,525,271 $967,529,476 $100,000,000מיניונים ומפלצות1 ביולי 2026 סך הכל $1,920,120,355 $3,534,813,078 $5,454,933,433 $484,000,000

 ביקורות 
באופן כללי, זכו סרטי הזיכיון לביקורות חיוביות מצד מבקרים. באתר Rotten Tomatoes, קיבל "גנוב על הירח" ציון של 81% המבוסס על כ-190 חוות דעת, "גנוב על המיניונים" ציון של 74% המבוסס על כ-170 חוות דעת,, "המיניונים" ציון של 54% המבוסס על כ-222 חוות דעת,, "גנוב על העולם" ציון של 61% המבוסס על כ-150 חוות דעת, "המיניונים: עלייתו של גרו" ציון של 72% המבוסס על כ-131 חוות דעת, ו"גנוב על החיים" ציון של 56% המבוסס על כ-165 חוות דעת.

באתר Metacritic, קיבל "גנוב על הירח" ציון של 72% המבוסס על כ-35 חוות דעת, "גנוב על המיניונים" ציון של 62% המבוסס על כ-40 חוות דעת, "המיניונים" ציון של 56% המבוסס על כ-56 חוות דעת, "גנוב על העולם" קיבל ציון של 49% המבוסס על 36 חוות דעת, "המיניונים: עלייתו של גרו" קיבל ציון של 56% המבוסס על כ-37 חוות דעת, "גנוב על החיים" קיבל ציון של 52% המבוסס על כ-36 חוות דעת.

 סרט ציון ב-Rotten Tomatoes ציון ב-Metacritic גנוב על הירח 81% 72% גנוב על המיניונים 74% 62% המיניונים 54% 56% גנוב על העולם 61% 49% המיניונים: עלייתו של גרו 72% 56% גנוב על החיים 56% 52%

 הדמויות וצוות המדבבים בעברית 
 דמות סדרת הסרטים הראשית ספין אוף סרטים קצרים גנוב על הירח גנוב על המיניונים גנוב על העולםגנוב על החיים המיניונים המיניונים: עלייתו של גרו Home Makeover Orientation Day Banana Puppy Panic in the Mailroom Training Wheels גנוב על הירח: מהומת המיניונים! גרו אוהד שחר הופעת קמע הופעת קמע דוקטור נאפריו אמנון וולף הופעת קמע אמנון וולף הופעת קמע מרגו נועה פלדמן\בר מיניאלי מאיה לבני הופעת קמע אדית בר מיניאלי\איה שני ג'ון אבני הופעת קמע אגנס בר סביר\איילה פלדמן עמרי שני נור אבני הופעת קמע מיניונים וקטור עידן אלתרמן הופעת קמע תמונה מר פרקינס אברהם סלקטר הופעת קמע מרלנה הילה סורג'ון פישר הופעת קמע עדנה גורן הופעת קמע עדנה גורן גברת האטי עדי קוזלובסקי לוסי ויילד ליאת הר לב\איילת רובינסון סיילס טוסיקבאום דודו ניב דודו ניב אל מאצ'ו צביקה שוורצברג הופעת קמע מיניונים רעים בלתזאר בראט אדם הופעת קמע דרו אוהד שחר הופעת קמע מקסים לה מאל יניב ביטון ולנטינה לירון אלידי פופי נעמה שטרית המנהלת פראו אבלצ'לנט שמחה ברבירו גרו ג'וניור סקרלט קטלנוביץ' הופעת קמע רונה פרומצ'נקו הרב קטלנוביץ' הופעת קמע מתי אטלס וולטר נלסון דרור טפליצקי מאדג' נלסון לירון אלידי קריין אוהד שחר שרון כהן אליזבת השנייה, מלכת הממלכה המאוחדת איילת רובינסון פרופסור פלוקס ארז שפריר שומר המגדל אלברט כהן דיסקו דיווה הופעת קמע הילה מערבי מאסטר צ'ואו ענת וקסמן אופנוען אסף פריינטא ז'אן צבתלוד הופעת קמע דודו ניב נונצ'קה הופעת קמע הדר שחף-מעיין סוונקמן הופעת קמע שרון כהן אגרופבוקס הופעת קמע שמעון סמיט ווילי הקורע אלברט כהן

 קישורים חיצוניים 



 אתר הזיכיון 

 הערות שוליים 

קטגוריה:סרטים אמריקאיים
קטגוריה:סדרות סרטי אנימציה
קטגוריה:הירח באומנות
*